
	Наставна тема
	Средњовјековна књижевност

	Наставна јединица
	Средњовјековне биографије-житија

	Тип часа
	Обрада

	Циљ часа
	Усвајање нових појмова и знања.

	Образовни задаци
	· Усвајање знања ученика о животу и дјелима писаца, који припадају књижевности средњег вијека.
· Усвајање знања ученика о тематици књижевних дјела о којима је било ријечи до сада, а која припадају књижевности средњег вијека.
· Усвајање знања ученика о општим одликама књижевности средњег вијека и стваралачким поступцима писаца, који су обиљежили тај књижевни период.
· Усвајање знања ученика о књижевним врстама заступљеним у књижевностисредњег вијека.
· Резимирање знања ученика о културноисторијским околностима у овом периоду и њихово оспособљавање да писце и њихова књижевна дјела сместе у одређени историјски контекст.

	Функционални задаци
	· Оспособљавање ученика за тумачење одређене области.
· Оспособљавање ученика да запажају појединости, повезују их и да се на тај начин интерпретирају одређене релације у књижевним правцима.
· Јачање навике ученика да повезују различита знања и да их синтетизују.

	Васпитни задаци
	· Развијање традиционалистичког духа и подстицање ученика на међусобну сарадњу.
· Подстицање ученика на размјену знања и идеја.
· Развијање свијести ученика о потреби континуираног рада на усвајању нових знања.

	Кључни појмови
	Житије, средњовјековни биографи

	Облици рада
	Фронтални, групни

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Мјесто извођења наставе
	Учионица

	Корелација
	Историја, теологија.

	Литература и додатни материјал за наставнике
	· Читанка за други разред средњих стручних школа;

· Текстови из периода „стари вијек“;

· ппт презентација „Књижевност од старог вијека до просвјетитељства“.

	Литература и додатни материјал за ученике
	сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде.




ТОК ЧАСА 
	Уводни дио часа
(5 минута)
	     Протеклих часова научили смо кад је настала средњовјековна књижевност, које су њене врсте, а током овог часа требало би да упознамо ученике и са начином писања биографија, стилским одликама тог начина писања и најпознатијим биографима из те области.

	Главни дио часа
(35 минута)


	    Житије су писали Свети Сава, Свети Симеон, Доментијан, Теодосије, Константин Филозоф…Житије Светог Симеона, Саве Немањића, представља једно од најранијих и најзначајнијих дјела српске средњовјековне књижевности. По својој текстуалној структури није посебно дјело, већ једна од почетних глава Студеничког типика, чији се оригинал чува у Националном музеју у Прагу под сигнатуром. Сава је ово своје дјело писао у два маха. Први пут (између 1200. и 1205.године) у врло кратком облику (ограничено на историјат Симеоновог доласка на Свету гору и сажето казивање о његовој смрти) у другој и трећој глави Хиландарског типика, којег је почео да саставља одмах послије смрти Св. Симеона 1199. године. Други пут (1208) много опширније пише Живот Господина Симеона у оквиру Студеничког типика, који је стварао у својој студеничкој испосници. Сматра се да су ова два типика готово истовијетни па отуд закључак о сродности и повезаности двије верзије Житија Св. Симеона. Пишyћи ово своје дјело, Сава се, говорећи у почетку о Немањи као владару, обилно користио Немањином повељом манастиру Хиландару, из које је преписао читаве ставове…Савино дјело се одликује лаким и живим излагањем, јаким драмским описима и проживљеном осјећајношћу. Права књижевна природа Савиног рада се разоткрива у његовим житијним и пјесничким саставима, који, сваки у своме жанру, стоје на почецима развоја одговарајућих књижевних родова у осамостаљеној српској књижевности. Развијено житије Свети Сава пише тек у уводу Студеничког типика, у Студеници 1208. године. Сава је стварне биографске податке из живота Немањиног подредио идеји одрицања од престола, моћи и узвишености у овом свету, ради небеског царства.
А ја павши ничице на његове пречисте ноге, с сузама говорах:

„ Многих и великих дарова наследих од тебе, блажени господине мој, Симеоне! Заборавих све, ја јадни и неблагодетни, помешах  се са несмисленом стоком и уподобих се њима, бивајући убог добрим делима, а богат страстима, пун срама, лишен слободе у Бога, осуђени од Бога, оплакани од анђела, не смех бивајући бесима, обличаван од своје савести, злим делима својим посрамљен.“ Српска средњовјековна књижевност, чији је Свети Сава утемељивач, настала је паралелно са раним формирањем српске средњовјековне феудалне државе и феудалног друштвеног поретка, па се развијала и напредовала упоредо са њима и у зависности од њиховог уздизања и јачања.
Св. Сава је располагао изузетним књижевним даром што је учинило да његово, обимом мало дјело Живот св. Симеона не остане уписано само као најстарији биографски спис српске књижевности, него и једно од најбољих књижевних остварења српске средњовековне литературе.
Осим Св. Саве, Доментијан је, такође, дјелом о Св.Сави и његовом одласку у манастир успио да, на другачији начин, прикаже књижевни таленат. Својствено средњовјековном начину писања, Доментијан је писао библијским стилом, алузијама и на Христове ријечи и цитирањем дијелова Јеванђеља.

Теодосије је прерадио Доментијанову биографију о Св. Сави, вјероватно по налогу виших црквених власти због тога што су се у њој налазили и неки дијелови о папином крунисању Стефана за краља и мирољубив став према католичкој цркви.
Теодосијев стил писања, такође, окарактерисан је и као динамичан, природнији, драматичнији и долази до изражаја топлији приступ писања.
Константин Филозоф је дјело „Житије деспота Стефана Лазаревића“, написао по налогу патријарха Никона негдје између 1431. и 1435.године.  То дјело има изузетно велику документарну вриједност. Константинов стил је претјерано компликован и понекад нејасан.
Средњовјековна дјела су, поред књижевне форме, изузетно велики и историографски радови, који свједоче и о животу и о дјелу, посебно лику и дјелу Св.Саве и утврђивању култа о њему као оснивачу и првом поглавару самосталне српске цркве.

	Завршни дио часа
(5 минута)
	Апострофирање најважнијих дијелова и резимирање најважнијих биографа и њиховог рада.


ИЗГЛЕД ТАБЛЕ
	
СРЕДЊОВЈЕКОВНА БИОГРАФИЈЕ- ЖИТИЈА
· српски биографи
· Св.Сава, Доментијан, Теодосије, Константин Филозоф
· стил приповиједања-особености

